Η **εθνική ομάδα καλαθοσφαίρισης ανδρών της Νιγηρίας** είναι το αντιπροσωπευτικό συγκρότημα της Νιγηρίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Νιγηρίας (NBBF).

Ιστορία
-------

Η Νιγηρία εντάχθηκε στους κόλπους της Διεθνούς Ομοσπονδίας Καλαθοσφαίρισης (FIBA) ​​το 1964. Πρόσφατα, η ομάδα έχει γνωρίσει επιτυχίες, γεγονός που οφείλεται σε έναν αυξανόμενο όγκο ταλέντων από τη Νιγηρία, καθώς και τη συμμετοχή πολλών εξ αυτών στο κολλεγιακό πρωτάθλημα των Ηνωμένων Πολιτειών. Η ομάδα κατάφερε να προκριθεί δυο φορές στο Παγκόσμιο Πρωτάθλημα, το 1998 και το 2006. Οκτώ παίκτες από την ομάδα που εκπροσώπησε τη Νιγηρία στο Αφρικανικό Πρωτάθλημα του 2009, γεννήθηκαν στις Ηνωμένες Πολιτείες.

### ​​Παγκόσμιο Πρωτάθλημα 2006

Η Νιγηρία πήρε μέρος στο Παγκόσμιο Πρωτάθλημα ​​2006 που διεξήχθη στην Ιαπωνία. Μετείχε στον 1ο Όμιλο με την Αργεντινή, τη Γαλλία, τον Λίβανο, τη Σερβία, το Μαυροβούνιο και τη Βενεζουέλα. Η ομάδα κατέλαβε την 3η θέση στον 1ο όμιλο και προκρίθηκε στη φάση των 16, όπου και ηττήθηκε από τη Γερμανία με 78–77. Εν τέλει κατετάγη 14η.

### Ολυμπιακοί Αγώνες 2012

Το 2012, η Νιγηρία μετείχε στο προολυμπιακό τουρνουά που διεξήχθη στο Καράκας της Βενεζουέλας, πετυχαίνοντας την έκπληξη καθώς νίκησε στα προημιτελικά την Ελλάδα με σκορ 79–80. Έπειτα σφράγισε το εισιτήριο της πρόκρισης επικρατώντας της Δομινικανής Δημοκρατίας με 88–73.

Στους Ολυμπιακούς Αγώνες του 2012 στο Λονδίνο, η Νιγηρία είχε συνολικά τέσσερις ήττες και μία και μοναδική στην ιστορία της στους Ολυμπιακούς Αγώνες, νίκη εναντίον της Τυνησίας.

### Ολυμπιακοί Αγώνες 2016

Η Νιγηρία προκρίθηκε στους Ολυμπιακούς Αγώνες το 2016 στο Ρίο, ως πρωταθλήτρια ομάδα του Αφρικανικού Πρωταθλήματος το 2015. Τερμάτισαν τελευταίοι στον Β' Όμιλο, κερδίζοντας ένα παιχνίδι (κόντρα στην Κροατία) και χάνοντας τα υπόλοιπα τέσσερα. Η ομάδα αγωνίστηκε στο τουρνουά με πολλές απουσίες λόγω τραυματισμών σημαντικών διεθνών παικτών.

### Ολυμπιακοί Αγώνες 2020

Ως η κορυφαία αφρικανική ομάδα του Παγκοσμίου Κυπέλλου 2019, η Νιγηρία, προκρίθηκε αυτομάτως στους Ολυμπιακούς Αγώνες του 2020 στο Τόκυο. Αυτή ήταν η τρίτη σερί πρόκριση της ομάδας σε Ολυμπιακούς Αγώνες. προπονητής της ομάδας είναι ο Μάικ Μπράουν και στην ομάδα βρέθηκαν επτά αθλητές που αγωνίζονται στο ΝΒΑ. Στις 10 Ιουλίου 2021, κατά την περίοδο της προετοιμασίας έγινε η πρώτη αφρικανική εθνική ομάδα στην ιστορία που κέρδισε σε αγώνα την Εθνική των ΗΠΑ (90-87).

Στατιστικά
----------

Με βάση την κατάταξη της FIBA τον Φεβρουάριο του 2023, η Νιγηρία βρισκόταν στην 19η θέση στον κόσμο.

Παραπομπές
----------

1. ↑  Ελλάδα - Νιγηρία 79-80 sport24.gr
2. ↑  Wolff, Alexander. «Nigeria men's basketball an underdog to root for». *Sports Illustrated* (στα Αγγλικά). Ανακτήθηκε στις 28 Ιουλίου 2021.
3. ↑  «Νιγηρία - ΗΠΑ 90-87: Ήττα-σοκ για την Team USA σε φιλικό προετοιμασίας για τους Ολυμπιακούς Αγώνες». *www.sport24.gr*. Ανακτήθηκε στις 28 Ιουλίου 2021.
4. ↑  «FIBA World Ranking Presented by NIKE, men». *FIBA.basketball* (στα Αγγλικά). Ανακτήθηκε στις 27 Ιουνίου 2023.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομάδες καλαθοσφαίρισης ανδρών Αφρικής (FIBA Africa) |
| --- |
|  |
| Ζώνη 1 | 
* 0Αλγερία
* 0Λιβύη
* 0Μαρόκο
* 0Τυνησία
 |
|  |
| Ζώνη 2 | 
* 0Γκάμπια
* 0Γουινέα
* 0Γουινέα-Μπισσάου
* 0Μάλι
* 0Μαυριτανία
* 0Πράσινο Ακρωτήριο
* 0Σενεγάλη
* 0Σιέρα Λεόνε
 |
|  |
| Ζώνη 3 | 
* 0Ακτή Ελεφαντοστού
* 0Γκάνα
* 0Λιβερία
* 0Μπενίν
* 0Μπουρκίνα Φάσο
* 0Νίγηρας
* 0Νιγηρία
* 0Τόγκο
 |
|  |
| Ζώνη 4 | 
* 0Γκαμπόν
* 0Ισημερινή Γουινέα
* 0Καμερούν
* 0Κεντροαφρικανική Δημοκρατία
* 0Κονγκό
* 0Λαϊκή Δημοκρατία του Κονγκό
* 0Σάο Τομέ και Πρίνσιπε
* 0Τσαντ
 |
|  |
| Ζώνη 5 | 
* 0Αίγυπτος
* 0Αιθιοπία
* 0Ερυθραία
* 0Κένυα
* 0Μπουρούντι
* 0Ουγκάντα
* 0Ρουάντα
* 0Σομαλία
* 0Σουδάν
* Νότιο Σουδάν
* 0Τανζανία
 |
|  |
| Ζώνη 6 | 
* 0Ανγκόλα
* 0Ζάμπια
* 0Ζιμπάμπουε
* 0Λεσότο
* 0Μαλάουι
* 0Μοζαμβίκη
* 0Μποτσουάνα
* 0Ναμίμπια
* 0Νότια Αφρική
* 0Σουαζιλάνδη
 |
|  |
| Ζώνη 7 | 
* 0Κομόρες
* 0Μαδαγασκάρη
* 0Μαυρίκιος
* 0Σεϋχέλλες
* 0Τζιμπουτί
 |

 |